ગોધરાકાંડનો આરોપી હુસૈન સુલેમાનને 22 જુલાઇના રોજ મધ્ય પ્રદેશના ઝાંબુઆથી પકડી પાડવામાં આવ્યો છે. હુસૈન સુલેમાન છેલ્લા 14 વર્ષથી ઝાંબુઆમાં ઓટો ડ્રાઇવર બનીને રહેતો હતો. 2002માં થયેલા ગોધરા કાંડમાં સાબરમતી એક્સપ્રેસ ટ્રેનના એક કોચને બંધ કરીને તેમાં તમામ યાત્રીઓને જીવતા સળગાવી દેવામાં આવ્યા હતા. આ ઘટનામાં લગભગ 59 લોકોના મોત થઇ ગયા હતા. ગોધરા કાંડ બાદ જ ગુજરાતમાં કોમી રમખાણ ફાટી નીકળ્યા હતા.